ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಈಜುಕೊಳದಲ್ಲಿ ಎದುರಾಳಿಗಳು, ಅದರ ಹೊರಗೆ ಆಪ್ತಮಿತ್ರರು - ಏಷ್ಯನ್ ಕ್ರೀಡಾಕೂಟಕ್ಕಾಗಿ ಕನಸಿನ ತಂಡವನ್ನು ಕಟ್ಟಲು ಶ್ರೇಷ್ಠ ಈಜುಗಾರರಾದ ಶ್ರೀಹರಿ ನಟರಾಜ್ ಮತ್ತು ಶಿವ ಶ್ರೀಧರ್ ಎದುರು ನೋಡುತ್ತಿದ್ದಾರೆ
ಇಬ್ಬರೂ ತಮ್ಮ ವಿಶ್ವವಿದ್ಯಾನಿಲಯಕ್ಕಾಗಿ ಪದಕ ಪಟ್ಟಿಯನ್ನು ಅಗ್ರಸ್ಥಾನದಲ್ಲಿರಿಸಲು ಸ್ಪರ್ಧಿಸಿದರು
ಪ್ರಸ್ತುತ ನಡೆಯುತ್ತಿರುವ ಖೇಲೋ ಇಂಡಿಯಾ ಯೂನಿವರ್ಸಿಟಿ ಗೇಮ್ಸ್- 2021ರಲ್ಲಿ16 ಚಿನ್ನ, 5 ಬೆಳ್ಳಿ ಮತ್ತು 3 ಕಂಚಿನ ಪದಕಗಳೊಂದಿಗೆ ತಮ್ಮ ವಿಶ್ವವಿದ್ಯಾಲಯವು ಪದಕ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿರುವುದನ್ನು ಖಚಿತಪಡಿಸಿದ ತಮ್ಮ ಚಾಂಪಿಯನ್ ಈಜುಪಟುಗಳಿಗೆ ಜೈನ್ ವಿಶ್ವವಿದ್ಯಾಲಯದ ಕುಲಪತಿ ಡಾ.ಚೆನ್ರಾಜ್ ರಾಯ್ಚಂದ್ ಜೈನ್ ಅವರು ಗುರುವಾರ ಆಯೋಜಿಸಿದ್ದ ಔತಣಕೂಟದಲ್ಲಿ ಸಂಭ್ರಮದ ವಾತಾವರಣವಿತ್ತು.
ಪ್ರತಿಷ್ಠಿತ ಕ್ರೀಡಾಕೂಟದಲ್ಲಿ ಎದ್ದು ಕಾಣುವಂತಹ ಪ್ರದರ್ಶನ ನೀಡಿದ್ದ ಇಬ್ಬರು ಚಾಂಪಿಯನ್ಗಳು ರುಚಿಕರವಾದ ಸಸ್ಯಾಹಾರಿ ಭೋಜನವನ್ನು ಆನಂದಿಸುತ್ತಿರುವ ಒಲಿಂಪಿಯನ್ ಶ್ರೀಹರಿ ನಟರಾಜ್ ಮತ್ತು ಅವರ ಸಮಕಾಲೀನ ಶಿವ ಶ್ರೀಧರ್ : "ಪ್ರತಿ ಸ್ಪರ್ಧೆಯ ನಂತರ ನನ್ನ ಎಂದಿನ ಐಸ್ ಕ್ರೀಂ ನನಗೆ ಬೇಕು" ಎಂದು ಶಿವನನ್ನು ನೋಡಿ ಶ್ರೀಹರಿ ಉದ್ಗರಿಸಿದರು, ಅದನ್ನು ಶಿವ ಒಪ್ಪಿಕೊಂಡರು. "ನಮ್ಮ ಸ್ಪರ್ಧೆಯ ನಂತರ ನಾವಿಬ್ಬರೂ ಸಾಮಾನ್ಯವಾಗಿ ಐಸ್ ಕ್ರೀಂನ ದೊಡ್ಡ ಸ್ಕೂಪ್ ಅನ್ನು ತೆಗೆದುಕೊಳ್ಳುತ್ತೇವೆ, ಇದು ಹಲವು ವರ್ಷಗಳಿಂದ ನಮ್ಮ ಅಭ್ಯಾಸವಾಗಿದೆ," ಎಂದು ಶಿವ ಹೇಳಿದರು. ಶಿವ ಒಟ್ಟು ಏಳು ಚಿನ್ನ ಮತ್ತು ಎರಡು ಬೆಳ್ಳಿಯನ್ನು ಪಡೆದ್ದಿದ್ದರೆ ಶ್ರೀಹರಿ ಆರು ಚಿನ್ನ, ಒಂದು ಬೆಳ್ಳಿಯನ್ನು ಪಡೆದಿದ್ದಾರೆ.
ಇಬ್ಬರು ಈಜುಗಾರರು: ಈಜುಕೊಳದಲ್ಲಿ ಎದುರಾಳಿಗಳು, ಅದರ ಹೊರಗೆ ಆಪ್ತಮಿತ್ರರು 2008 ರಿಂದ ಪರಸ್ಪರರ ಯಶಸ್ಸಿನ ವಿವರಗಳನ್ನು ನಿಕಟವಾಗಿ ಗಮನಿಸಿರುತ್ತಾರೆ. "ನಾನು 2008 ರಲ್ಲಿ ಪದಕ ವಿಜೇತರಲ್ಲದವರ ಸ್ವಿಮ್ ಲೈಫ್ ಸ್ಪರ್ಧೆಯ ಸಂದರ್ಭದಲ್ಲಿ ಶಿವನನ್ನು ಭೇಟಿಯಾದೆ. ಅವರು ಎಲ್ಲಾ ಸ್ಪರ್ಧೆಗಳಲ್ಲಿ ನನ್ನನ್ನು ಸೋಲಿಸಿದರು" ಎಂದು ಶ್ರೀಹರಿ ನೆನಪಿಸಿಕೊಳ್ಳುತ್ತಾರೆ ಮತ್ತು ಮುಂದಿನ ವರ್ಷ ಅದೇ ಸ್ಪರ್ಧೆಗಳಲ್ಲಿ ಅವರನ್ನು ಸೋಲಿಸಿದೆನು ಎಂದು ಹೇಳಿದರು.
ಇಬ್ಬರೂ ಕಳೆದೆರಡು ವರ್ಷಗಳಿಂದ ಆರೋಗ್ಯಕರ ಪೈಪೋಟಿಯನ್ನು ಹೊಂದಿದ್ದಾರೆ, ಅದು ಸಬ್-ಜೂನಿಯರ್ ನ್ಯಾಷನಲ್ಸ್, ಜೂನಿಯರ್ ನ್ಯಾಷನಲ್ಸ್ ಅಥವಾ ಸೀನಿಯರ್ ನ್ಯಾಷನಲ್ಸ್ ಆಗಿರಬಹುದು. "2014 ರವರೆಗೆ, ಅವರು ಎಲ್ಲಾ ಬ್ಯಾಕ್ಸ್ಟ್ರೋಕ್ ಈವೆಂಟ್ಗಳಲ್ಲಿ ನನ್ನನ್ನು ಸೋಲಿಸುತ್ತಿದ್ದರು ಎಂದು ನಾನು ಭಾವಿಸುತ್ತೇನೆ. ಅದು ನಮ್ಮ ಪ್ರಮುಖ ಸ್ಪರ್ಧೆ: 50 ಮೀ, 100 ಮೀ ಮತ್ತು 200 ಮೀ ಬ್ಯಾಕ್ಸ್ಟ್ರೋಕ್. ಸ್ಪರ್ಧೆಗಳು ಯಾವಾಗಲೂ ಬಹಳ ನಿಕಟವಾಗಿರುತ್ತವೆ" ಎಂದು ಶ್ರೀಹರಿ ನೆನಪಿಸಿಕೊಂಡರು.
ಪರಸ್ಪರರ ಪ್ರದರ್ಶನಗಳನ್ನು ಟೀಕಿಸುವುದರಿಂದ ಹಿಡಿದು ಸ್ಪರ್ಧೆಯಲ್ಲಿ ಯಾರು ಉತ್ತಮರು ಎಂದು ವಾದಿಸುವವರೆಗೆ, ಅವರ ಈಜಿನ ಬಗ್ಗೆ ಅಭಿನಂದನೆಗಳನ್ನು ತಿಳಿಸುವುದರಿಂದ ಹಿಡಿದು ಅವರ ತರಬೇತಿ ಅವಧಿಗಳಲ್ಲಿ ಟಿಪ್ಪಣಿಗಳನ್ನು ವಿನಿಮಯ ಮಾಡಿಕೊಳ್ಳುವವರೆಗೆ, ಇಬ್ಬರೂ ನೀರಿನಿಂದ ಹೊರಬಂದಾಗ ತಡೆರಹಿತ ಹಾಸ್ಯದಲ್ಲಿ ತೊಡಗುತ್ತಾರೆ. "ನಾವು ಕೊಳದಲ್ಲಿ ಹೋರಾಡುತ್ತಿರುತ್ತೇವೆ ಆದರೆ ನಾವು ಹೊರಗೆ ಇರುವಾಗ ನಿಜವಾಗಿಯೂ ಉತ್ತಮ ಸ್ನೇಹಿತರಾಗಿರುತ್ತೇವೆ. ನಾವು ಪರಸ್ಪರರ ಕುಟುಂಬಗಳನ್ನು ಸಹ ಬಹಳ ಸಮಯದಿಂದ ತಿಳಿದಿದ್ದೇವೆ ಮತ್ತು ಇದು ಯಾವಾಗಲೂ ಆರೋಗ್ಯಕರ ಪೈಪೋಟಿಯಾಗಿದೆ" ಎಂದು ಶಿವ ವಿವರಿಸಿದರು. ಶಿವ ಖೇಲೋ ಇಂಡಿಯಾ  2021 ರಲ್ಲಿ ಗರಿಷ್ಠ ಪದಕಗಳೊಂದಿಗೆ ವೈಯಕ್ತಿಕ ಚಾಂಪಿಯನ್ ಪ್ರಶಸ್ತಿಯನ್ನು ಪಡೆಯಲು ಹತ್ತಿರದಲ್ಲಿದ್ದಾರೆ.
ಶಿವ ಮೌನಿಯಾಗಿರುತ್ತಾರೆ ಮತ್ತು ಕೇಳಲು ಇಷ್ಟಪಡುತ್ತಾರೆ ಆದರೆ ಶ್ರೀಹರಿಯು ಅನಪೇಕ್ಷಿತ ಸಲಹೆಯನ್ನು ಹೆಚ್ಚಾಗಿ ನೀಡುತ್ತಾ, ಮಾತನಾಡುವುದನ್ನು ನಿಲ್ಲಿಸುವವರಲ್ಲ. ಶ್ರೀಹರಿ "ಅವರು ಕೆಲವೊಮ್ಮೆ ತನ್ನ ರೇಸ್ಗಳನ್ನು ಸರಿಯಾಗಿ ಯೋಜಿಸುವುದಿಲ್ಲ. ಅವರು ತುಂಬಾ ವೇಗವಾಗಿ ಪ್ರಾರಂಭಿಸುತ್ತಾರೆ ಮತ್ತು ಮುಕ್ತಾಯದಲ್ಲಿ ನಿಧಾನ ಮಾಡುತ್ತಾರೆ ಆದರೆ ಇಲ್ಲಿ ಅವರು ವಿಶೇಷವಾಗಿ ತನ್ನ ಹೆಚ್ಚಿನ ರೇಸ್ಗಳಲ್ಲಿ ನಿಜವಾಗಿಯೂ ಉತ್ತಮರಾಗಿದ್ದರು ವಿಶೇಷವಾಗಿ 200 ಮೀಟರ್ IM  ಎಂದು ನಾನು ಭಾವಿಸುತ್ತೇನೆ” ಎಂದು ಹೇಳಿದರು.
"ಕೆಲವೊಮ್ಮೆ ಅವರು ನನಗೆ ತುಂಬಾ ಒಳ್ಳೆಯ ಸಲಹೆಗಳನ್ನು ನೀಡುತ್ತಾರೆ ಮತ್ತು ಕೆಲವೊಮ್ಮೆ ಅವರು ಬೇಸರ ತರಿಸುತ್ತಾರೆ ಆದ್ದರಿಂದ ನಾನು ಅವರನ್ನು ನಿರ್ಲಕ್ಷಿಸುತ್ತೇನೆ" ಎಂದು ಶ್ರೀಹರಿಯ ಸಲಹೆಗೆ ಪ್ರತಿಕ್ರಿಯಿಸಿದ ಶಿವ ನಕ್ಕರು.
ಆದರೆ ಕಳೆದ ಕೆಲವು ವರ್ಷಗಳಿಂದ ಅವರ ಸ್ವಂತ ಪ್ರದರ್ಶನದ ಬಗ್ಗೆ ಆತ್ಮಾವಲೋಕನ ಮಾಡಿಕೊಳ್ಳುವ ಮೂಲಕ, ವಿಶೇಷವಾಗಿ ಒಲಿಂಪಿಕ್ ಅರ್ಹತಾ ಮಾರ್ಕ್ ಅನ್ನು ತಲುಪಿದ ಕಿರಿಯ ಆಟಗಾರನಾಗಿರುವ ಶ್ರೀಹರಿಯವರಿಗೆ ಹೋಲಿಸಿದರೆ, ಶಿವ ಹೇಳಿದರು: "ನಾನು 2015 ಏಪ್ರಿಲ್ನಲ್ಲಿ ಮೂರು ವರ್ಷಗಳ ಕಾಲ ದಕ್ಷಿಣ ಆಫ್ರಿಕಾ ಈಜು ಸ್ಕಾಲರ್ಶಿಪ್ನಲ್ಲಿ ಭಾಗವಹಿಸಲು ಆಯ್ಕೆ ಮಾಡಿದಾಗ ನಾನು ಅಮೂಲ್ಯವಾದ ವರ್ಷಗಳನ್ನು ಕಳೆದುಕೊಂಡೆ. ನಾನು ಮನೆಯಲ್ಲಿ ಅನಾರೋಗ್ಯದಿಂದ ಬಳಲುತ್ತಿದ್ದೆ; ನಾನು ತುಂಬಾ ತೆಳ್ಳಗಾಗಿ ಹೋಗಿದ್ದೆ ಮತ್ತು ನಾನು ತುಂಬಾ ನಿಧಾನವಾಗಿ ಆಟಕ್ಕೆ ಮರಳಿದೆ. ನಾನು ಪುಣೆಯಲ್ಲಿ 2017ರ ಜೂನಿಯರ್ ರಾಷ್ಟ್ರೀಯ ಚಾಂಪಿಯನ್ಶಿಪ್ನಲ್ಲಿ ಶ್ರೀಹರಿಯನ್ನು ಗಮನಿಸಿದಾಗ, ನಾನು ಯೋಚಿಸಿದೆ, ವಾಹ್! ನನಗಿಂತ ಮುಂದೆ ಹೋಗಿದ್ದಾರೆ ಎಂದು. ದಕ್ಷಿಣ ಆಫ್ರಿಕಾದಲ್ಲಿ ನಾ ಅಂದುಕೊಂಡಂತೆ ಆಗುತ್ತಿಲ್ಲ ಎಂದು ನನಗೆ ಅರಿವಾಯಿತು, ನಾನು ಅಲ್ಲಿ ಇನ್ನೂ ಹೆಚ್ಚಿನ ಅಭಿವೃದ್ಧಿ ಹೊಂದಲು ಸಾಧ್ಯವಾಗದೆಂದು ಭಾರತಕ್ಕೆ ಹಿಂತಿರುಗಲು ನಿರ್ಧರಿಸಿದೆ. ನಾನು ಹಿಂತಿರುಗಿದಾಗ, ರಾಷ್ಟ್ರೀಯ ಸ್ಪರ್ಧೆಗೆ ಕೂಡ ನಾನು ಅರ್ಹತೆ ಪಡೆಯಲು ಸಾಧ್ಯವಾಗಲಿಲ್ಲ. ಅದು ಕೆಟ್ಟ ಪರಿಸ್ಥಿತಿಯಾಗಿತ್ತು ಮತ್ತು ನಾನು ಆಟಕ್ಕೆ ಮರಳಲು ನಿಜವಾಗಿಯೂ ಕಷ್ಟಪಟ್ಟು ಕೆಲಸ ಮಾಡಬೇಕಾಗಿತ್ತು."
ಇದೀಗ ಪ್ರತಿಸ್ಪರ್ಧಿಯೊಂದಿಗೆ ಸಮಾನವಾಗಿ ಆಡುತ್ತಿರುವ ಶಿವ ಇಲ್ಲಿ ಖೇಲೋ ಇಂಡಿಯಾ ಯೂನಿವರ್ಸಿಟಿ ಗೇಮ್ಸ್ 2021 ರಲ್ಲಿ ತಮ್ಮ ಪ್ರದರ್ಶನದಿಂದ ಗಳಿಸಿದ ಪ್ರಚಂಡ ಆತ್ಮವಿಶ್ವಾಸದಿಂದಾಗಿ, ಮುಂಬರುವ ತಿಂಗಳುಗಳಲ್ಲಿ ಅವರು ಹಿರಿಯ ರಾಷ್ಟ್ರೀಯರು ಸೇರಿದಂತೆ ಹಲವಾರು ಸ್ಪರ್ಧೆ ಗಳಲ್ಲಿ ಸ್ಪರ್ಧಿಸಲಿದ್ದಾರೆ. ಅಲ್ಲಿ ಶಿವ ಏಷ್ಯನ್ ಕ್ರೀಡಾಕೂಟದಲ್ಲಿ ದಾಖಲೆ ಮಾಡುವ ಭರವಸೆ ಹೊಂದಿದ್ದಾರೆ. "ಖೇಲೋ ಇಂಡಿಯಾದಲ್ಲಿನ ನನ್ನ ಪ್ರದರ್ಶನದಿಂದ ನಾನು ಬಹಳಷ್ಟು ಕಲಿತಿದ್ದೇನೆ. ಏಷ್ಯನ್ ಕ್ರೀಡಾಕೂಟದಲ್ಲಿ ಸಾಧಿಸಲು ನನ್ನಲ್ಲಿ ಇನ್ನಷ್ಟು ಸಾಮರ್ಥ್ಯ ಇದೆ ಎನ್ನುವ ಭರವಸೆ ನೀಡಿತು, ಅಲ್ಲಿ ನಾನು ಹರಿ  ಜೊತೆಗೆ 100 ಮೀ ಬ್ಯಾಕ್ಸ್ಟ್ರೋಕ್ಗೆ ಪ್ರವೇಶಿಸಲು ಬಯಸುತ್ತೇನೆ. ಅವರು ಈಗಾಗಲೇ ಅರ್ಹತೆ ಪಡೆದಿದ್ದಾರೆ" ಎಂದು ಶಿವ ಹೇಳಿದರು.
"ಅವರು ಏಷ್ಯನ್ ಗೇಮ್ಸ್ಗೆ ಅರ್ಹತೆ ಪಡೆದರೆ ಮತ್ತು ನಾವಿಬ್ಬರೂ ಹಳೆಯ ಕಾಲದಂತೆಯೇ 100 ಮೀ ಬ್ಯಾಕ್ಸ್ಟ್ರೋಕ್ನಲ್ಲಿ ಈಜಲು ಸಾಧ್ಯವಾದರೆ ಅದು ನಿಜವಾಗಿಯೂ ಒಳ್ಳೆಯದು. ಈಗ, ಅವರು 100 ಮೀ ಬ್ಯಾಕ್ಸ್ಟ್ರೋಕ್ನಲ್ಲಿ ಸುಮಾರು 1.5 ಸೆಕೆಂಡುಗಳನ್ನು ಕಡಿತಗೊಳಿಸಬೇಕಾಗಿದೆ ಮತ್ತು 200 ಮೀ ಐಎಂನಲ್ಲಿಯೂ ಸಹ ಅವಕಾಶವನ್ನು ಪಡೆದಿದ್ದಾರೆ. ಅವರು ಖಂಡಿತಾ ಸಾಧಿಸಬಲ್ಲರು ಎಂದು ನಾನು ಭಾವಿಸುತ್ತೇನೆ" ಎಂದು ಶ್ರೀಹರಿ ಹೇಳಿದರು.